อารมณ์สองขั้ว หรือ ไบโพล่า Bipolar disorder คือ โรคความผิดปกติทางอารมณ์ที่เกิดจากความผิดปกติของสารเคมีในสมอง ใช่หรือไม่
ใช่ อารมณ์สองขั้ว หรือ ไบโพล่า Bipolar disorder คือ โรคความผิดปกติทางอารมณ์ที่เกิดจากความผิดปกติของสารเคมีในสมอง ซึ่งจะมีอาการหลัก 2 อาการ ได้แก่ อารมณ์ซึมเศร้า Depression และอารมณ์ดีผิดปกติ เรียกว่า ‘แมเนีย Mania 

องค์การอนามัยโลก ได้จัดให้โรคอารมณ์สองขั้วเป็นสาเหตุหนึ่งของการนำไปสู่ภาวะเพิ่มภาวะทุพพลภาพ Disability ในคนอายุระหว่าง15 - 44 ปี ซึ่งแสดงถึงความสำคัญของการดูแลรักษาที่ทุกคนต้องให้ความใส่ใจและเฝ้าระวังการเกิดกับตนเองและกับคนใกล้ชิด 

ความชุกของโรคอารมณ์สองขั้ว ทั่วโลกพบประมาณ 1 ของประชากร สำหรับในประเทศไทยพบความชุกได้เท่ากันกับทั่วโลก เพศหญิงและชายพบโรคนี้ได้พอๆกัน มักพบว่าคนส่วนใหญ่ที่ป่วยด้วยโรคอารมณ์สองขั้ว มีอาการครั้งแรกระหว่างอายุ 15 -24 ปี มีงานวิจัยสนับสนุนช่วงเริ่มเกิดอาการว่า มักเกิดอาการครั้งแรกในช่วงวัยรุ่นซึ่งมักมีอาการไม่ปรากฏชัด จนบางครั้งคนรอบข้างไม่สามารถสังเกตได้ อาจเริ่มจากพฤติกรรมที่เปลี่ยนแปลง เช่น เที่ยวกลางคืน เตร็ดเตร่ ไม่มีสมาธิเรียน อารมณ์หงุดหงิดขึ้นลง เป็นต้น หรือบางครั้งอาการมักเป็นการก่อปัญหา อาทิเช่น ทะเลาะกับเพื่อน ซึ่งถ้าหากพ่อแม่ไม่ได้ใกล้ชิดกับเด็ก จะเห็นแค่การเปลี่ยนแปลงเพียงเล็กน้อยที่เหมือนไม่เปลี่ยนแปลงเลย ผู้ที่ป่วยด้วยโรคอารมณ์สองขั้วจะมีอาการ 2 ช่วง

 ก. ช่วงที่ซึมเศร้า จะมีอาการ เบื่อหน่าย เศร้า แย่ลงทุกอย่าง จนบางครั้งอยากฆ่าตัวตาย ซึ่งอัตราการฆ่าตัวตายสูงได้ประมาณ 15 - 20 ของผู้ป่วยโรคนี้ 

ข. ช่วงที่มีอาการแมเนีย จะพบว่า อาการจะแตกต่างไปมากเสมือน 2 บุคลิก คือ อารมณ์ดีมากเกินไป ใช้เงินเปลือง พลังเยอะ ไม่นอน คิดเกินความเป็นจริง 

ซึ่งจะพบว่าอาการทั้ง 2 จะเปลี่ยนแปลงสลับกันบ่อยมาก ไม่สามารถทำนายอาการได้ว่าขั้วไหนจะเกิดเมื่อไร ซึ่งจะเห็นได้ว่า โรคอารมณ์สองขั้วมีอาการให้เห็นถึงการเปลี่ยนแปลงของพลังงานร่างกายและของพฤติกรรมที่แสดงออก 

อาการดังกล่าวมักกระทบกับการใช้ชีวิตประจำวันและมักไม่สามารถควบคุมให้อยู่ในภาวะอารมณ์ปกติเหมือนคนทั่วไปได้ อารมณ์สองขั้วมักมีความเสี่ยงที่จะไปใช้สารเสพติดประมาณ 60 โดยแต่ละขั้วอารมณ์ที่สูงต่ำมากจะนำให้ไปใช้สารเสพติดและสุรา ซึ่งผู้ที่มีอาการอารมณ์สองขั้วมักจะเข้าใจผิดว่าสารเสพติดและสุราจะคุมอาการโรคอารมณ์สองขั้วได้
จิตเวชศาสตร์ (จิตเวชศาสตร์) - Psychiatry